**VŠEOBECNE ZÁVÄZNÉ NARIADENIE č. 5/2014**

**o podmienkach predaja výrokov a poskytovania služieb**

**na trhových miestach na území obce Zlaté Klasy, ktorým sa zároveň vydáva**

**trhový poriadok pre trhovisko a príležitostné trhy**

**––––––––––––––––––––––––––––––––––––––––––––––––––––––––––––––––**

 Obec Zlaté Klasy podľa § 4 ods. 1 a podľa ods. 3 písm. h/ a i/ a § 6 ods. 1 zákona č. 369/1990 Zb. o obecnom zriadení v znení neskorších predpisov, zákona č. 250/2007 Z. z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov, zákona č. 178/1998 Z. z. o podmienkach predaja výrobkov a poskytovania služieb na trhových miestach v znení neskorších predpisov vydáva toto všeobecne záväzné nariadenie (ďalej len VZN), na ktorom sa uznieslo Obecné zastupiteľstvo v Zlatých Klasoch.

**Prvá časť**

**Úvodné ustanovenia**

**Čl. 1**

**Účel nariadenia**

 Toto nariadenie upravuje podmienky trhového a ambulantného predaja, ako i predaja na príležitostných trhoch na verejných priestranstvách určených na príležitostný trh alebo na ambulantný predaj alebo na umiestnenie stánku s trvalým stanovišťom na území Obce Zlaté Klasy ( ďalej iba „Obec“ ) a súčasne sa týmto nariadením vydáva trhový poriadok pre trhovisko a príležitostné trhy.

**Čl. 2**

**Základné pojmy**

(1) Na účely tohto VZN podľa osobitného predpisu1 sa rozumie

 a) trhovým miestom – trhovisko, príležitostný trh, stánok s trvalým stanovišťom,

 verejné priestranstvo určené na príležitostný trh a ambulantný predaj,

 b) príležitostným predajom – predaj výrobkov a poskytovanie služieb na priestranstve dočasne

 určenom na takýto predaj, najmä jarmoky, sezónne a výročné trhy a predaj vlastných

 použitých textilných, odevných, športových a iných spotrebných výrobkov v primeranom

 množstve fyzickými osobami medzi sebou,

 c) ambulantným predajom – predaj v stánkoch s dočasným stanovišťom, predaj na prenosných

 predajných zariadeniach, predaj v pojazdnej predajni a sezónny predaj na verejnom

 priestranstve pred prevádzkarňou; za stánok s dočasným stanovišťom a za prenosné predajné

 zariadenie sa nepovažuje predajné zariadenie, na ktorého zriadenie sa vyžaduje stavebné

 povolenie podľa osobitného predpisu2.

––––––––––––––––––––––––––––––

1 Zákon č. 178/1998 Z. z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov 2

 **(**2) Za trhové miesto sa na účely tohto VZN považuje aj priestranstvo alebo nebytový priestor, ktorý nie je prevádzkarňou, ale fyzická osoba alebo právnická osoba, ktorá je jeho vlastníkom, ho prenajme na ambulantný predaj.

(3) Verejné priestranstvo na účely tohto VZN je definované vo VZN o miestnych daniach.

**Druhá časť**

**Základné ustanovenia**

**Čl. 3**

**Určenie trhových miest**

(1) Trhoviskom v obci je určená časť verejného priestranstva Trhovisko Zlaté Klasy, pozemok parc.č. 716/1.

(2) Príležitostné trhy sa v obci realizujú na miestach :

a ) vyhradené priestory na Hlavnej ulici v Zlatých Klasoch,

b ) ihrisko za budovou športového areálu

c) na dočasných stanovištiach podľa rozhodnutia obce

d) priestory MKS Zlaté Klasy

(2) Ambulantný predaj v Obci je možný na trhovisku alebo miestach príležitostných trhov.

**Čl. 4**

**Správa trhoviska a príležitostných trhov**

(1) Správu trhoviska a príležitostných trhov, ktoré sú vo vlastníctve obce, vykonáva Obec Zlaté Klasy Poštová ulica 550/1, 930 39 Zlaté Klasy.

(2) Správu trhových miest a miest s ambulantným predajom vykonáva obec. Ak je trhovým miestom priestranstvo alebo nebytový priestor, ktorý nie je prevádzkarňou, ale fyzická osoba alebo právnická osoba, ktorá je jeho vlastníkom ho prenajme na ambulantný predaj, za správcu trhového miesta sa považuje ich prenajímateľ.

(3) Povolenie na zriadenie trhového miesta a na predaj výrobkov a poskytovanie služieb na trhovom mieste vydáva obec rozhodnutím. Rozhodnutie sa vydáva na 1 (jeden) kalendárny rok.

(4) Predaj na trhovisku a príležitostných trhoch upravuje trhový poriadok, ktorý je prílohou č. 1 tohto VZN.

–––––––––––––––––––––––––––––––––-

2 Zákon č. 50/1976 Zb. o územnom plánovaní a stavebnom poriadku (stavebný zákon)

**Čl. 5**

**Oprávnenie na predaj**

(1) Na trhových miestach môžu na základe povolenia obce predávať výrobky a poskytovať

 služby :

a) fyzické osoby a právnické osoby oprávnené na podnikanie podľa osobitných predpisov3,

b) fyzické osoby predávajúce rastlinné a živočíšne výrobky z vlastnej pestovateľskej alebo chovateľskej činnosti alebo lesné plodiny podľa osobitných predpisov4,

c) fyzické osoby predávajúce vlastné použité výrobky v primeranom množstve medzi sebou.

(2) Predávať výrobky podľa ods. 1 písm. b) a c) môžu za rovnakých podmienok i občania iných členských štátov Európskej únie.

**Čl. 6**

**Sortiment a obmedzenie predaja**

(1) Na trhový predaj možno ponúknuť nasledujúci tovar bez obmedzujúcich podmienok:

 a) ovocie a zelenina, musia vyhovovať hygienickým požiadavkám v zmysle platných predpisov,

 b) poľnohospodárske výrobky, ktoré nie sú určené pre výživu ľudí (kvety, priesady, ozdobné kry, semená a pod.),

 c) sezónne, úžitkové a ozdobné predmety,

 d) všeobecne známe liečivé rastliny (napr. lipový kvet, podbeľ, atď.) možno predávať za podmienky, že nebudú označené ako liečivé rastliny, ale iba botanickým názvom rastliny a predávajúci nebude pri predaji uvádzať na aké ochorenie sa rastlina môže použiť,

 e) trhové konzumné ryby možno ponúkať len vo zvlášť vyhradenom priestore.

(2) Na trhových miestach sa môžu predávať potravinárske výrobky v pojazdných predajniach

 schválených príslušnými orgánmi verejného zdravotníctva5.

(3) Spotrebné výrobky, najmä textilné výrobky, odevné výrobky, obuv, domáce potreby, elektrotechnické výrobky, výrobky spotrebnej elektroniky, drobný tovar, papierenské výrobky, kozmetika, drogériový tovar, športové potreby a hračky sa môžu na území obce predávať len v trvalých prevádzkarniach, v stánkoch určených a kvalifikovaných zo zákona ako trvalá prevádzkareň, v stánkoch s trvalým stanovišťom na trhoviskách, na príležitostných trhoch a v pojazdných predajniach, ako i pred prevádzkarňou jej prevádzkovateľom len na základe povolenia obce.

(4) Obmedzenia podľa ods. 3 sa nevzťahujú na propagačné predajné akcie spojené s podporou predaja a uvádzaním nových výrobkov na trh.

(5) Platí zákaz predaja potravín a potravinárskych výrobkov na trhových stoloch, okrem predávajúcich, ktorí splnili podmienky uvedené v čl. 5.

–––––––––––––––––––––––––––––––––––-

3 Zákon č. 513/1991 Zb. Obchodný zákonník

4 Zákon č. 105/1990 Zb. o súkromnom podnikaní občanov

5§ 13 ods. 4 písm. a) zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov

**Čl. 7**

**Zákaz predaja**

(1) Na trhových miestach je **zakázané** predávať:

a) zbrane a strelivo,

b) výbušniny a pyrotechnické výrobky,

c) tlač a iné veci, ktoré ohrozujú mravnosť,

d) tabak a tabakové výrobky

e) liehoviny, destiláty a spotrebiteľsky balené alkoholické nápoje, zákaz sa nevzťahuje na príležitostné trhy,

f) jedy, omamné a psychotropné látky,

g) lieky,

h) automobily, motocykle, ich súčiastky a príslušenstvo,

i) chránené druhy živočíchov a nebezpečné živočíchy a exempláre voľne žijúcich živočíchov,

j) živé zvieratá s výnimkou trhových konzumných rýb a domácej vodnej, hrabavej hydiny

k) chránené druhy rastlín a invázne druhy rastlín,

l) tovar nekvalitný, ohrozujúci zdravie spotrebiteľov a tovar, u ktorého sa nepreukáže legálny spôsob nadobudnutia.

(2) Zákaz predaja živých zvierat sa nevzťahuje na propagačné predajné podujatia a zvody zvierat organizované zväzmi a združeniami chovateľov.

**Čl. 8**

**Druhy poskytovaných služieb**

Na trhových miestach možno poskytovať v zmysle príslušných zákonných ustanovení tieto služby:

a) pohostinské a reštauračné služby, rýchle občerstvenie a stravovanie;

b) brúsenie nožov, nožníc a nástrojov;

c) oprava dáždnikov;

d) oprava a čistenie obuvi;

e) kľúčové služby;

f) zberňa šatstva a bielizne, čistenie peria;

g) fotografické, video a reprografické služby;

h) brašnárske služby.

**Čl. 9**

**Podmienky predaja**

(1) Fyzické a právnické osoby predávajúce na trhových miestach sú povinné dodržiavať hygienické a veterinárne predpisy, nariadenia v oblasti obchodu, cien, poplatkov a daní, povinnosti určené týmto nariadením a ostatné povinnosti ustanovené všeobecne záväznými právnymi predpismi.

(2) Tovar ponúkaný na predaj musí mať predpísanú alebo schválenú akosť, pokiaľ je záväzne ustanovená alebo vyplýva z osobitných predpisov, alebo v akosti predávajúcim uvádzanej.

(3) Zelenina, zemiaky a lesné plody musia byť očistené, zbavené hliny a zvädnutých častí, ovocie musí byť akostne roztriedené a počas predaja uložené v debnách, košoch príp. vyložené na zákazníkom dostupnom mieste.

(4) Ak sa kontrolou zistí, že predávaný tovar nezodpovedá požiadavkám stanovených všeobecne záväznými právnymi predpismi, kontrolný orgán:

a) zakáže predaj tovaru a predávajúci je povinný uhradiť náklady na kontrolu zdravotnej nezávadnosti a akosti ako i peňažnú sankciu podľa platných predpisov,

b) upozorní na túto skutočnosť správcu trhoviska a príslušný orgány potravinového dozoru, u ktorého je predávajúci registrovaný.

(5) Obec, orgány veterinárneho a zdravotného dozoru, Slovenská obchodná inšpekcia, Slovenská poľnohospodárska a potravinárska inšpekcia môžu obmedziť alebo zakázať predaj niektorých tovarov vzhľadom na podmienky predaja, akosť a nákazovú situáciu.

(6) Predaj v prevádzkarniach a v stánkoch, uzatvorených a umiestnených na trhovisku s trvalým stanovišťom, sa riadi rozhodnutiami a podmienkami vydanými príslušnými orgánmi potravinového dozoru, ako i platnými všeobecne záväznými nariadeniami Obce a ostatnými všeobecne záväznými právnymi predpismi.

(7) Podmienkou predaja výrobkov a poskytovania služieb na trhových miestach je prenájom stolov alebo trhového miesta.

**Čl. 10**

**Povinnosti predávajúcich na trhových miestach**

(1) Predávajúci na trhovom miest je povinný6:

a) označiť svoje predajné miesto podľa osobitných predpisov7,

b) dodržiavať trhový poriadok,

c) používať elektronickú registračnú pokladnicu podľa osobitných predpisov8,

d) udržiavať miesto predaja výrobkov a poskytovania služieb v čistote, po skončení predaja zanechať predajné miesto čisté a upratané,

e) zreteľne označiť predávané výrobky a poskytované služby cenou9,

f) vykonávať pri predaji váženého tovaru váženie spôsobom umožňujúcim spotrebiteľovi kontrolu správnosti váženia,

g) mať pri sebe právoplatné povolenie Obce oprávňujúce k predaju,

h) predávať len na určenom predajnom mieste.

(2) Predávajúci na trhovom mieste je povinný správcovi a kontrolným orgánom predložiť:

a) právoplatné povolenie Obce oprávňujúce na predaj,

b) doklad o oprávnení na podnikanie,

c) preukaz totožnosti,

d) povolenie na užívanie predajného zariadenia alebo doklad o zaplatení nájomného za predajné zariadenie alebo predajnú plochu,

e) pri predaji húb doklad o ich znalosti,

f) pri predaji lesných plodín doklad o ich nadobudnutí10,

g) doklad o nadobudnutí tovaru.

(3) Osoba, oprávnená predávať rastlinné a živočíšne výrobky z vlastnej pestovateľskej alebo chovateľskej činnosti alebo lesné plodiny na trhových miestach, je povinná predložiť orgánom dozoru na ich požiadanie doklad o nadobudnutí predávaného tovaru, ak tie nadobudnú podozrenie, že predávané výrobky pochádzajú z inej ako vlastnej drobnej pestovateľskej činnosti; alebo doklad o oprávnenom nadobudnutí predávaných lesných plodín.

(4) Predávajúci predkladá každoročne žiadosť o povolenie predaja na trhovom mieste na kalendárny rok. Vzor žiadosti je v Prílohe č.2 tohto VZN

(5) Ambulantný predaj na trhovisku povoľuje obec po predložení žiadosti, ktorej vzor je v Prílohe č.3 tohto VZN. Povolenie sa vydáva iba na určený deň predaja.

(6) Predaj na príležitostných trhoch je možný iba vopred ohláseným predajcom. Predajca je povinný Obci zaplatiť poplatok podľa príslušného VZN o miestnych daniach.

**Čl. 11**

**Práva a povinnosti správcu trhoviska a príležitostného trhu**

(1) Pre trhovisko a príležitostný trh je správca trhoviska povinný vypracovať trhový poriadok, ktorý Obec po jeho schválení vydá všeobecne záväzným nariadením.

(2) Trhový poriadok je správca trhoviska povinný zverejniť na viditeľnom mieste.

(3) Trhový poriadok musí obsahovať:

a) určenie priestranstva trhoviska alebo príležitostného trhu;

b) označenie trhoviska alebo príležitostného trhu údajmi o druhoch predávaných výrobkov a poskytovaných služieb;

c) podmienky, za ktorých možno predaj výrobkov a poskytovanie služieb vykonávať;

d) údaje o trhových dňoch, predajnom a prevádzkovom čase;

e) pravidlá prenajímania prenosných predajných zariadení;

f) spôsob určenia nájomného za predajné zariadenie alebo za prenajatú plochu alebo cenník vstupného na príležitostných trhoch;

g) pravidlá dodržiavania čistoty a hygieny počas predaja výrobkov a poskytovania služieb a po skončení prevádzky,

h) meno, priezvisko, adresu bydliska správcu trhovisko, ak je ním fyzická osoba alebo názov a adresu sídla, ak je ním právnická osoba.

(4) Správca trhoviska je povinný zabezpečiť dodržiavanie trhového poriadku a ostatných podmienok pri predaji výrobkov a poskytovaní služieb.

(5) Správca trhoviska kontroluje u predávajúceho:

a) dodržiavanie podmienok predaja a ostatných platných zákonov;

b) oprávnenosť predaja jednotlivými osobami, oprávnenie na podnikanie v danej oblasti podľa osobitných predpisov, ako i povolenie na predaj výrobkov a poskytovanie služieb pre fyzické osoby a právnické osoby oprávnené na podnikanie, vydané Obcou;

c) označenie stánkov, stolov a miest menom a adresou zodpovednej osoby za predaj ako i označenie tovarov cenovkami;

d) doklady o nadobudnutí tovaru;

e) používanie elektronickej registračnej pokladne podľa osobitných predpisov;

f) dodržiavanie trhového poriadku;

g) udržiavanie poriadku, hygieny a čistoty počas predaja výrobkov a poskytovania služieb a po ich skončení;

h) osvedčenie o znalosti húb predávajúceho pri predaji húb;

i) primeranosť predaja vlastných použitých výrobkov fyzickými osobami medzi sebou na príležitostných trhoch; primeranosť množstva týchto predávaných výrobkov posúdi správca trhoviska individuálne s prihliadnutím na charakter a stav predávaných výrobkov.

(6) Správca trhoviska plní aj ďalšie povinnosti, ak tak ustanovuje osobitný predpis11.

6 Zákon č. 178/1998 Z. z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov

7 § 30 ods. 1 – 5 zákona č. 455/1991 Zb. o živnostenskom podnikaní (živnostenský zákon) a Zákon č. 250/2007 Z. Z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov

8 Zákon č. 511/1992 Zb. o správe daní a poplatkov a o zmenách v sústave územných finančných orgánov, Zákon č. 289/2008 Z. z. o používaní elektronickej registračnej pokladnice

9 Zákon č. 18/1996 Z. z. o cenách

10 § 5 ods. 2 a 3 zákona č. 543/2002 Z. z. o ochrane prírody a krajiny 7

11 § 14b zákona č. 250/2007 Zb. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov

**Čl. 12**

**Ambulantný predaj na území Obce**

(1) Ambulantný predaj mimo obecného trhoviska a povolených trhových miest je zakázaný, platí zákaz predaja na voľných verejných priestranstvách pre všetky fyzické a právnické osoby s výnimkou predaja povoleného obcou.

(2) Ambulantný predaj pred prevádzkarňou a vo dvorných častiach objektov, na verejných priestranstvách, resp. priestranstvách vo vlastníctve fyzických a právnických osôb, ktoré ho prenajali na ambulantný predaj, je zakázaný, s výnimkou predaja povoleného obcou. Vlastníctvo nehnuteľností (domu alebo pozemku) neoprávňuje príslušného vlastníka k povoleniu ambulantného predaja.

(3) Daň, výška dane a platenie dane za užívanie verejného priestranstva na zriadenom trhovom mieste na území obce sa riadi ustanoveniami príslušného VZN o miestnych daniach.

(4) Na všetky trhové miesta s ambulantným predajom sa vzťahujú povinnosti a ustanovenia tohto všeobecne záväzného nariadenia a príslušných osobitných predpisov.

(5) V prípade súhlasného stanoviska obce k vykonávaniu ambulantného predaja, na území obce sa môžu predávať:

a) knihy, periodická tlač, originály alebo rozmnoženiny audiovizuálnych diel alebo iných diel;

b) drobné umelecké predmety a drobné remeselnícke výrobky;

c) jedlá a nápoje určené na priamu konzumáciu na mieste;

d) balená zmrzlina;

e) ovocie a zelenina;

f) živé kvetiny;

g) žreby okamžitých lotérií a žrebových vecných lotérií v zmysle príslušných zákonných ustanovení.

**Tretia časť**

**Spoločné ustanovenia**

**Čl. 13**

**Kontrolná činnosť**

(1) Kontrolnú činnosť nad dodržiavaním ustanovení tohto VZN na území obce vykonávajú kontrolné orgány, ktorými sú:

a) starosta obce,

b) poverení zamestnanci Obecného úradu v Zlatých Klasoch,

c) hlavný kontrolór obce,

d) obecná polícia

e) poslanci Obecného zastupiteľstva v Zlatých Klasoch v rozsahu svojich právomocí daných zákonom č. 369/1990 Zb. o obecnom zriadení v znení neskorších predpisov.

(2) Každý predávajúci na požiadanie kontrolných orgánov je povinný sa preukázať príslušnými platnými dokladmi.

(3) Kontrolné orgány, okrem kontrolných orgánov uvedených v ods. 1 písm. d) tohto článku, môžu zakázať predaj výrobkov a poskytovanie služieb na trhových miestach fyzickej osobe alebo právnickej osobe, ktorá bez povolenia zriadila trhové miesto alebo bez povolenia predáva výrobky, alebo poskytuje služby na trhovom mieste, alebo porušuje povinnosti predávajúcich.

**Čl. 14**

**Priestupky a sankčné opatrenia**

(1) Priestupku podľa § 46 zákona č. 372/1990 Zb. o priestupkoch v znení neskorších predpisov sa dopustí ten, kto:

a) vykonáva trhový predaj mimo riadnej prevádzkarne bez právoplatného povolenia Obce,

b) vykonáva trhový predaj mimo určených trhových miest,

c) nepredloží kontrolným orgánom právoplatné povolenie obce, oprávňujúce na predaj,

d) poruší, resp. nedodrží niektorú povinnosť, vyplývajúcu z čl. 5 Oprávnenie na predaj,

e) poruší, resp. nedodrží niektorú povinnosť, vyplývajúcu z čl. 6 sortiment a obmedzenie predaja,

f) poruší zákaz vyplývajúci z ustanovení čl. 7 zákaz predaja,

g) poruší, resp. nedodrží niektorú povinnosť, vyplývajúcu z čl. 9 podmienky predaja,

h) poruší, resp. nedodrží niektorú povinnosť, vyplývajúcu z čl. 10 povinnosti predávajúcich na trhových miestach,

i) poruší, resp. nedodrží niektorú povinnosť, vyplývajúcu z čl. 12 ambulantný predaj.

(2) Pri zistení závažného alebo opakovaného porušenia tohto VZN môže starosta obce uložiť právnickej osobe alebo fyzickej osobe oprávnenej na podnikanie pokutu do výšky 6638 eur podľa § 13 ods. 8 a 9 zákona č. 369/1990 Zb. o obecnom zriadení v znení neskorších predpisov.

(3) Starosta obce môže uložiť právnickej osobe alebo fyzickej osobe oprávnenej na podnikanie pokutu do výšky 16 596 eur podľa ustanovenia § 12 ods. 2 zákona č. 178/1998 Z. z. v znení neskorších predpisov:

a) fyzickej osobe alebo právnickej osobe, ktorá zriadila trhové miesto bez povolenia Obce alebo správcovi trhoviska za porušení povinností správcu trhoviska podľa § 5 ods. 1 a 3 zákona č. 178/1998 Z. z. v znení neskorších predpisov,

b) fyzickej osobe alebo právnickej osobe, ktorá predáva na trhovom mieste výrobky, ktorých predaj je zakázaný, alebo ktoré nie sú obcou povolené na predaj,

c) fyzickej osobe alebo právnickej osobe, ktorá na trhovom mieste predáva výrobky, ktoré sa môžu predávať len trvalých prevádzkarniach, v stánkoch s trvalým stanovišťom na trhoviskách, na príležitostných trhoch a pred prevádzkarňou je prevádzkovateľom, mimo takto určených miest,

d) fyzickej osobe predávajúcej rastlinné a živočíšne výrobky z vlastnej drobnej pestovateľskej alebo chovateľskej činnosti alebo lesné plodiny, ak nesplní povinnosť podľa § 11 ods. 3 zákona č. 178/1998 Z. z. v znení neskorších predpisov,

e) fyzickej osobe alebo právnickej osobe, ktorá predáva na trhovom mieste bez povolenia.

**Štvrtá časť**

**Čl. 15**

**Záverečné ustanovenia**

(1) VZN schválilo Obecné zastupiteľstvo v Zlatých Klasoch uznesením č. Pl-06/2014-IV na svojom zasadnutí zo dňa 25.9.2014.

(2) Toto VZN nadobúda platnosť dňom schválenia Obecným zastupiteľstvom v Zlatých Klasoch a účinnosť pätnástym dňom jeho vyhlásenia.

 **Ottó Csicsay**

 **starosta obce**

Vyvesené na úradnej tabuli pred schválením dňa : 5.9.2014

Zverejnené na internetovej stránke obce po schválení dňa : 15.10.2014

Vyvesené na úradnej tabuli po schválení dňa : 1.10.2014

**Príloha č.1**

**Trhový poriadok**

**A. Trhovisko v Zlatých Klasoch**

(1) Správu trhoviska vykonáva Obec Zlaté Klasy.

(2) Priestranstvo trhoviska je určené na verejnom priestranstve pri Hlavnej ulici, pozemok parc. č. 716/1.

(3) Trhovými dňami sú určené pondelok až sobota nasledovne :

|  |  |
| --- | --- |
| prevádzkový čas  | predajný čas  |
| pondelok – piatok  | 7.00 – 17.00  | 7.00 – 16.00  |
| sobota  | 7.00 – 10.00  | 7.00 – 10.00  |

(4) Na trhovisku je možné predávať tovar a poskytovať služby iba v súlade s VZN č.5 /2014 o podmienkach predaja výrokov a poskytovania služieb na trhových miestach na území Obce Zlaté Klasy a všeobecne platnými právnymi predpismi.

(5) Na trhovisku je zakázané:

a) po predajnom čase skladovať akékoľvek obaly (vrecia, prepravky, debny, koše, sudy),

b) parkovať motorové vozidlá, toto platí aj v čase mimo prevádzky.

(6) Vyčlenené predajné miesto môže využívať len osoba, ktorá má naň riadne povolenie obce.

(7) Na trhovisku sa spotrebné výrobky, najmä textilné výrobky, odevné výrobky, obuv, domáce potreby, elektrotechnické výrobky, výrobky spotrebnej elektroniky, drobný tovar, papierenské výrobky, kozmetika, drogériový tovar, športové potreby a hračky môžu predávať len v trvalých prevádzkarniach a stánkoch s trvalým stanovišťom alebo formou ambulantného predaja z pojazdného predajného zariadenia.

(8) Daň, výška dane a platenie dane za užívanie verejného priestranstva na vyhradenom zriadenom trhovom mieste sa riadi ustanoveniami príslušného VZN o miestnych daniach.

(9) Návštevníci trhoviska majú voľný vstup počas celej doby trvania trhu.

**B. Príležitostné trhy v Zlatých Klasoch**

(1) Príležitostné trhy sa konajú :

 Hody – sobota, nedeľa, pondelok na začiatku mesiaca septembra

(2) Na príležitostných trhoch je možné predávať tovar a poskytovať služby iba v súlade s povolením Obce Zlaté Klasy.

(3) Návštevníci príležitostných trhov majú voľný vstup počas celej doby trvania trhu.

(4) Správca príležitostného trhu je povinný za zaplatené predajné miesto a predajné zariadenie vždy vystaviť a vydať príslušný pokladničný doklad. Predajca je povinný týmto dokladom sa preukázať pri kontrole.

Príloha č.2

**Žiadosť o vydanie povolenia na predaj výrobkov a poskytovanie služieb**

**na trhovom mieste v kalendárnom roku ................**

**V súlade s ustanovením § 3 ods. 1 zákona č. 178/1998 Z. z. žiadam o vydanie povolenia na predaj výrobkov a poskytovanie služieb na trhovom mieste – trhovisko Zlaté Klasy :**

Druh predávaného tovaru alebo poskytovaných služieb: .............................................................

....................................................................................................................................................

.....................................................................................................................................................

V dňoch (od – do): ................................................................................................................................

Čas predaja (od – do): .............................................................................................................................

Typ predajného zariadenia (uviesť aj rozmer predajného zariadenia): ........................................

....................................................................................................................................................

Predávajúci – podnikateľ: ........................................................................................................................

(meno a priezvisko fyzickej osoby alebo obchodné meno právnickej osoby)

Sídlo (právnická osoba) alebo bydlisko (fyzická osoba):

......................................................................................................................

IČO: ............................................

Telefón: .......................................

**Dátum:** ..................................... **podpis žiadateľa**

**K žiadosti je potrebné priložiť:**

Živnostenský list (fyzická osoba), výpis z obchodného registra (právnická osoba) alebo iné oprávnenie na podnikanie podľa osobitných predpisov

Fotokópiu strany označenej ako ZÁZNAMY DAŇOVÉHO ÚRADU z knihy elektronickej registračnej pokladnice („ERP“) predávajúceho, na ktorej je zaznamenané pridelenie daňového kódu ERP, alebo čestné vyhlásenie s uvedením ustanovení osobitného predpisu, že predajca nie je povinný na predaj výrobkov a poskytovanie služieb používať ERP

Pri predaji jedál a nápojov na priamu konzumáciu na mieste - rozhodnutie Regionálneho úradu verejného zdravotníctva, ktorým súhlasí s uvedením zariadenia na ambulantný predaj do prevádzky

Príloha č.3

**Žiadosť o vydanie povolenia na predaj výrobkov a poskytovanie služieb**

**na trhovisku Zlaté Klasy – a m b u l a n t n ý p r e d a j**

**V súlade s ustanovením § 3 ods. 1 zákona č. 178/1998 Z. z. žiadam o vydanie povolenia na predaj výrobkov a poskytovanie služieb na trhovisku Zlaté Klasy :**

Druh predávaného tovaru alebo poskytovaných služieb: .............................................................

....................................................................................................................................................

.....................................................................................................................................................

V dňoch (od – do): ................................................................................................................................

Čas predaja (od – do): .............................................................................................................................

Typ predajného zariadenia (uviesť aj rozmer predajného zariadenia): ........................................

....................................................................................................................................................

Predávajúci – podnikateľ: ........................................................................................................................

(meno a priezvisko fyzickej osoby alebo obchodné meno právnickej osoby)

Sídlo (právnická osoba) alebo bydlisko (fyzická osoba):

......................................................................................................................

IČO: ............................................

Telefón: .......................................

**Dátum:** ..................................... **podpis žiadateľa**

**K žiadosti je potrebné priložiť:**

Živnostenský list (fyzická osoba), výpis z obchodného registra (právnická osoba) alebo iné oprávnenie na podnikanie podľa osobitných predpisov

Fotokópiu strany označenej ako ZÁZNAMY DAŇOVÉHO ÚRADU z knihy elektronickej registračnej pokladnice („ERP“) predávajúceho, na ktorej je zaznamenané pridelenie daňového kódu ERP, alebo čestné vyhlásenie s uvedením ustanovení osobitného predpisu, že predajca nie je povinný na predaj výrobkov a poskytovanie služieb používať ERP

Pri predaji jedál a nápojov na priamu konzumáciu na mieste - rozhodnutie Regionálneho úradu verejného zdravotníctva, ktorým súhlasí s uvedením zariadenia na ambulantný predaj do prevádzky